মেট্রোর তরফে জানানো হয়েছে শনিবার সাধারণত যেখানে ২২৪টি ট্রেন চলে সেখানে ২২ সেপ্টেম্বর চলবে ২৮৪টি ট্রেন। পর দিন রবিবার ১১০টি ট্রেনের জায়গায় চলবে ১৭৪টি ট্রেন। 
 নিজস্ব প্রতিবেদন: হাতে আর কয়েকটা সপ্তাহ। তার পরই বাঙালি মাতবে পুজোর হুল্লোড়ে। তার আগে ইতিমধ্যে পুজোর হুজুগে মেতেছে বাঙালি। নিজেকে ও প্রিয়জনকে সাজাতে আপাতত কলকাতা ও শহরতলির বাসিন্দাদের পরম গন্তব্য গড়িয়াহাট, ধর্মতলা ও হাতিবাগান। পুজো বাজারের ভিড়ের কথা মাথায় রেখে আগামী শনি ও রবিবার বাড়তি ট্রেন চালানোর কথা মেট্রো রেল কর্তৃপক্ষ। পুজো বাজারের ভিড় সামলাতেই এই সিদ্ধান্ত বলে জানিয়েছে কলকাতা মেট্রো কর্তৃপক্ষ। পুজোর মুখে জমে উঠতে শুরু করেছে পুজো বাজার। উত্সবের মরশুমে নিজেদের সাজিয়ে তুলতে ক্রমশ ভিড় জমতে শুরু করেছে হাতিবাগান, ধর্মতলা বা গড়িয়াহাটে। অফিস কাছারি পেরিয়ে যাঁরা পুজো বাজারে এখনো হানা দিতে পারেননি তাঁরা শনি, রবিবারের অপেক্ষায় রয়েছেন। সেকথা মাথায় রেখেই বাড়তি ট্রেন চালানোর সিদ্ধান্ত নিয়েছে মেট্রো রেল।  মেট্রোর তরফে জানানো হয়েছে শনিবার সাধারণত যেখানে ২২৪টি ট্রেন চলে সেখানে ২২ সেপ্টেম্বর চলবে ২৮৪টি ট্রেন। পর দিন রবিবার ১১০টি ট্রেনের জায়গায় চলবে ১৭৪টি ট্রেন।  পুজোর সময় প্রতিবারই বাড়তি ট্রেন চালায় কলকাতা মেট্রো। এবারও তার ব্যতিক্রম হল না। শহরবাসীর পাশে থাকতে তারা বদ্ধপরিকর বলে জানিয়েছে কলকাতা মেট্রো কর্তৃপক্ষ।